Rhind-papyrusen har antagelig vært ment som en lærebok i matematikk. Leseren skal kunne lære å løse bestemte typer problemer, ved å gå gjennom eksempler i rullen. Papyrusen inneholder 84 forskjellige eksempler. Her er tabeller for multiplikasjon og divisjon, eksempler på brøkregning, areal- og volumutregninger samt problemer som i dag løses med lineære ligninger.